tomron87/hebrew-wikipedia-sentences-corpus huggingface dataset:
בסיום עונת 2017/18 סיימה הקבוצה במקום ה-13 המוביל לליגה הארצית ובר אבן שוחרר מהקבוצה.
בינואר 2019 לאחר שלא שיחק מתחילת עונת 2018/19 חתם במכבי רחובות מהליגה הלאומית, בסיום עונת 2018/19 סיימה הקבוצה במקום ה-13 וירדה לליגה הארצית.
באפריל 2019 לאחר שעזב בר אבן את הפועל חיפה, תבע בר אבן את הפועל חיפה בגין סכסוך הנוגע לחוזה אותו החזיק בקבוצה, לאחר דיון דחה בית המשפט את טענות בר אבן וחייב אותו בהוצאות המשפט.
ביולי 2019 חתם בהפועל נעם מהליגה הארצית בסיום העונה סיימה הקבוצה במקום ה-10 המוביל למשחקי המבחן לליגה א' אך עקב השבתת בעקבות מגפת הקורנה נשארה הקבוצה לעונה נוספת.
באוגוסט 2020 חתם לעונה אחת בקבוצת אליצור נחל שורק.
בעונת 2022 שיחק באליצור שומרון מהליגה הארצית ועלה איתה לליגה הלאומית.
תומר גִינַת (נולד ב-7 בנובמבר 1994) הוא כדורסלן ישראלי המשחק בעמדת הפאוור פורוורד בקבוצת הפועל תל אביב ומשמש כקפטן נבחרת ישראל בכדורסל.
גינת נולד בנהריה והחל לשחק כדורסל במחלקת הנוער של עירוני נהריה.
בעונת 2013/2014 החל לשחק במדי הקבוצה הבוגרת של נהריה, בליגה הלאומית.
לאחר עונה אחת בנהריה, עבר גינת לעירוני קריית אתא, במדיה שיחק במשך שתי עונות.
בעונת 2015/2016, עונתו השנייה במדי בקבוצה, היה אחד השחקנים הבולטים, קלע 16.4 נקודות בממוצע למשחק ונבחר לישראלי המצטיין בליגה על ידי אתר "ספסל".
ב-10 ביולי 2016 חתם גינת לשלוש עונות בהפועל תל אביב, לאחר שדחה הצעות רבות אחרות כדי לחתום בקבוצה אותה הוא אהד מילדותו.
בעונתו הראשונה בקבוצה שיחק בממוצע 22 דקות למשחק וקלע 9.2 נקודות.
יכולתו הטובה בעונת הבכורה בליגת העל זיכתה אותו בתואר תגלית העונה.
גינת המשיך להפגין יכולת משופרת, ואף נבחר לחמישיית העונה בעונת 2018/2019 אותה סיים כמלך הסלים הישראלי וכשחקן הישראלי של העונה.
ב-17 ביולי 2019 מונה לקפטן הקבוצה, לאחר עזיבתו של הקפטן רביב לימונד.
ב-10 ביוני 2020 חתם לעונה אחת במטרופוליטנס 92 מליגת העל הצרפתית, אליה עבר עם תום עונת 2019/2020. בפברואר 2021 האריך את חוזהו בקבוצה עד סיום עונת .
עם סיום חוזהו במטרופוליטנס 92, עורר גינת עניין רב ממועדונים רבים בארץ, ביניהם מכבי תל אביב, הפועל ירושלים והפועל תל אביב.
ב-20 ביוני 2022 הודיע גינת על חזרתו למועדון הפועל תל אביב בחשבון הטוויטר שלו.
הוא חתם על חוזה של כ-1.25 מיליון דולר בקבוצה לחמש עונות.
גינת שיחק במדי נבחרת העתודה באליפויות אירופה שנערכו ב-2013 בטאלין וב-2014 בכרתים, בהן סיימה הנבחרת במקום ה-15 ובמקום השביעי, בהתאמה.
בקיץ 2017 היה השחקן המוביל של הנבחרת האולימפית (עד גיל 25) שייצגה את ישראל בתחרות האוניברסיאדה בטאיוואן והעפילה לשלב רבע הגמר, לאחר טורניר זה עבר לנבחרת הבוגרת.
ב-7 בנובמבר 2022 מונה גינת לקפטן נבחרת ישראל.
תומר ישעיהו (נולד ב-18 ביוני 1989) הוא זמר-יוצר, מפיק, גיטריסט ונגן בוזוקי ישראלי.
ישעיהו גדל ברעננה, ובגיל 12 החל לנגן בגיטרה.
סבו הכיר לו את המוזיקה היוונית ואת אריס סאן, ובהשפעתו החל בגיל 16 לנגן על בוזוקי ואחר כך התגייס לצה"ל ושירת בלהקת הנח"ל.
בגיל 20 השתתף בעונה השביעית של התוכנית "כוכב נולד".
אחרי הצבא הקים את להקת "הבשורה" (אשר נקראה תחילה "תומר והבשורה"), איתה הוציא שני אלבומים.
ב-2012 ליווה כנגן את מיקה קרני.
בהמשך דרכו ליווה בין השאר את יעל דקלבאום ונרקיס.
בשנת 2013 הקים את להקת "Isaiah", בה הלחין, שר וניגן בגיטרה, בוזוקי וג'ומבוש, לצידה של בת זוגו דאז מיקה אבני שכתבה את המילים (באנגלית) וניגנה בהרמוניום.
שאר ההרכב השתנה בין תקליט לתקליט, אך רוב הזמן כלל את יוגב גלוסמן במגוון כלים, ולעיתים את אמיר זאבי בגיטרה ואת שחר חזיזה בתופים.
סגנון הלהקה שילב פולק רוק, מוזיקה ים-תיכונית ומוזיקה הודית.
הלהקה הוציאה שני אלבומי אולפן ואלבום הופעה, ובסוף דרכה הוציא ישעיהו מיני-אלבום שהקליט לבדו תחת שם הלהקה.
בגיל 24, בשנת 2014 הפיק מוזיקלית את אלבום הבכורה המצליח של להקת "ג'יין בורדו", ובאותה שנה החל לעבוד על שירים לאלבום הסולו הראשון שלו יחד עם עמיר לב שסייע לו בעריכת הטקסטים.
ב-2015 ניגן בוזוקי בהקלטת גרסה חדשה לשירו של לב, "איזה חיים".
בפברואר 2016, בגיל 25, יצא לאור אלבום הסולו הראשון של תומר ישעיהו, "אופניים חשמליים".
עמיר לב הפיק מוזיקלית ובהקלטות השתתפו חברי להקת TREE.
באותה שנה, בדצמבר 2016, הוציא גם את אלבומו השני, "בוידעם" (לו קדמו הסינגלים "ברזלים אבק", "את באת" ו"יום כיפור").
את האלבום הפיק ישעיהו ביחד עם רועי חרמון שגם ניגן בקלידים ובחצוצרה.
בנוסף ניגנו באלבום הבסיסט אמיר שדות והמתופף שחר חזיזה, ושלושתם ממשיכים ללוות את ישעיהו בהקלטות ובהופעות.
באוקטובר 2016 הוציא ישעיהו בוטלג בשם "שבשבת", המכיל גרסאות ראשוניות לשבעה שירים מתוך "אופניים חשמליים" והופיע לראשונה בפסטיבל האינדינגב.
בדצמבר 2017 הוציא את אלבומו השלישי "טריפולי", גם הוא בהפקתו של רועי חרמון.
הסינגלים מהאלבום אשר יצאו לרדיו היו "כביש הערבה", "זמן פריז" ו"יום אחד", שאף נבחר לשיר השנה של כאן 88 לשנת תשע"ח.
בשנת 2018 השתתף ישעיהו בפרויקט "מכונת הזמן" של תחנת הרדיו כאן 88 וביצוע גרסת כיסוי ל"שיר העמק".
במאי 2019 הוציא בחברת התקליטים אנובה את האלבום "מונומנט", אותו גם הפיק יחד עם שחר חזיזה.
לאלבום קדמו הסינגלים "שיר של קיץ", "עיר בלי ים" ו"משחקי קופסא".
בינואר 2020 הוציא את האלבום "מנואלה", בו מתארחים, בין השאר, דניאלה ספקטור (לה הפיק באותה שנה את אלבומה בהתחלה), יעל שושנה כהן, מגי היקרי, טולה בן ארי וצוק דבוסק התורמים את המילים והשירה.
צוק דבוסק גם מנגן על גיטרה בס ברוב שירי האלבום, יחד עם שחר חזיזה בתופים ובן אבגיא בקלידים.
במרץ 2021 הוציא את האלבום "אגם הלימון" בלייבל אנובה, במסגרתו הוציא גרסת כיסוי מתורגמת לשיר "אלין", בשם "כמעט אהבה".
לקראת צאת האלבום הופק בכאן 11 סרט דוקו-מוזיקלי על היצירה.
באוגוסט 2022 הוציא ביחד עם דויד ברוזה את השיר "סוסים יפים" שזכה להשמעות רבות בתחנות הרדיו.
בינואר של אותה שנה הוציא את המיני-אלבום "בורמה".
ביולי של אותה שנה הוציא עם אלון עדר אלבום משותף בשם "סוכר טלוויזיה".
ב-17 במרץ 2024 הוציא את הסינגל "ענבים" וב-26 באפריל הוציא את הסינגל "הרגל".
ב-7 במאי של אותה השנה הוציא לאור את האלבום "בסוף זה אנשים".
ב1.12 2024 הוציא מיני אלבום "בשם אחרי המלחמה".
ישעיהו נשוי לצלמת ענבל איל ולהם שני ילדים.
סוכר טלוויזיה (עם אלון עדר) (2022)
דניאלה ספקטור - בהתחלה (2020)
זיו שליט - ימים והרגלים (2022)
תומר ברדה (נולד בשנת 1976) הוא שחקן פוקר ישראלי.
בהמשך היגר לארצות הברית, והיה בעלים של חברת היי-טק.
בשנת 2007 במהלך עבודתו התבקש לפתח תוכנת פוקר.
לצורך פיתוח התוכנה ברדה החל ללמוד את עקרונות המשחק ובתוך כך החל לשחק.
עם הזמן שיחק יותר ויותר והבין שהוא יכול להיות שחקן רווחי.
בהמשך פרש מעולם ההייטק והחל לשחק פוקר באופן מקצועני.
בשנת 2008 רשם ברדה את הישגיו הראשונים בטורנירים, כאשר סיים מקום 361 מתוך 6,844 בטורניר מסבב אליפות העולם בפוקר ומקום 2 בטורניר מסבב EPT וזכה ב-28,950 דולר וב-24,466 דולר בהתאמה.
בשנת 2009 סיים מקום עשירי בטורניר בסבב EPT וזכה ב-17,882 דולר.
ב-29 באפריל 2010 זכה ברדה במקום הראשון בטורניר בסבב FPT וגרף 112,360 דולר.
ב-2 ביוני 2010 סיים במקום ה-5 בטורניר בסבב אליפות העולם בפוקר וזכה בסך של 117,416 דולר.
ב-4 ביוני 2010 רשם ברדה את הישגו היוקרתי ביותר, כאשר גבר על 1,942 שחקנים, סיים במקום הראשון בטורניר בסבב אליפות העולם בפוקר, וזכה בסך של 825,976 דולר ובצמיד אליפות העולם בפוקר.
עם זכייתו בצמיד הפך ברדה לישראלי הרביעי אי פעם שזכה בצמיד באליפות העולם בפוקר.
נכון ליולי 2022, ברדה זכה בסך של כ-1.4 מיליון דולר מטורנירי פוקר, כשמתוכם כ-1.1 מיליון דולר בסבב אליפות העולם.
בסבב אליפות העולם, זכה בצמיד אחד, הגיע פעמיים לשולחן הסופי וסיים 11 פעמים במיקומים שמקנים זכיות כספיות.
תומר גלאם (נולד ב־15 בדצמבר 1975) הוא ראש עיריית אשקלון, סגן יו"ר השלטון המקומי ויו"ר איגוד ערים לאיכות הסביבה נפת אשקלון.
גלאם נולד, גדל והתחנך בשכונת רמת אשכול באשקלון, במשפחה בת 12 נפשות יוצאת לוב.
למד בבית הספר היסודי "כצנלסון" ובבית הספר התיכון "אורט אפרידר".
שירת בצה"ל בבסיס ג'וליס כמסגר.
לאחר שחרורו מצה"ל, עבד בחברת החשמל, שם התחיל בעבודה של הובלת ציוד מכני כבד ובפריקת פחם בתחנת הכוח רוטנברג.
בתחנת הכוח נבחר לוועד העובדים ובעקבות זאת, עבר לעבוד במחלקת הגבייה של החברה.
נבחר למועצת העיר אשקלון מטעם מפלגת "אחדות ישראל".
לאחר הבחירות לרשויות המקומיות ב־2013 החל לכהן כסגנו וממלא-מקומו של ראש העירייה, איתמר שמעוני.
ב־21 באפריל 2017, בעקבות השעייתו של שמעוני, נבחר על ידי מועצת העירייה לכהן כראש עיריית אשקלון בפועל עד תום הקדנציה.
בכך, גלאם היה ראש העירייה הראשון שנבחר לתפקיד מטעם מפלגת "כולנו".
ב־30 באוקטובר 2018, בבחירות לרשויות המקומיות התמודד גלאם מול שמעוני וניצח בפער קטן כשזכה ל־40.3% מהקולות (25,111), לעומת 39.7% לשמעוני (24,737), ושאר הקולות התחלקו בין 3 מועמדים נוספים.
עם היבחרו לתפקיד העלה גלאם לסדר היום, בנובמבר 2018, את נושא חוסר המיגון של העיר מירי מרצועת עזה ודרש מהממשלה לספק תקציב לפתרון הבעיה.
במיוחד הדגיש כי קיימים פערי מיגון ניכרים בין השכונות החדשות לוותיקות בעיר.
בשכונות החדשות יש חדרי ממ"ד במרבית הבתים, ואילו תושבי השכונות הישנות נאלצים לפנות למקלטים הציבוריים.
במהלך מבצע שומר החומות אשקלון הייתה העיר המטווחת בישראל, וגלאם טען "המדינה התעלמה מהבקשות שלי למיגון תושבי אשקלון".
"בעיר יש כ-38 אלף תושבים להם אין מרחב מוגן זמין שאליו אפשר להגיע בזמן התרעה.
כדי לתת מענה לתושבים האלה יש למגן כ-10,000 יחידות דיור".
בפברואר 2022 העביר ראש הממשלה נפתלי בנט החלטת ממשלה להקצות סכום של כ-320 מיליון ש"ח לטיפול בפערי המיגון באשקלון, אך הממשלה נפלה לפני אישור התקציב בוועדת הכספים, ועקב התנגדות של נציגי הליכוד בוועדת ההסכמות לאשר אותו, נוכח תקופת הבחירות, הוא לא אושר.
התקציב אושר לבסוף ביולי 2023.
במהלך כהונתו הגיעה העיר אשקלון להישגים בחינוך כשזכתה לראשונה בתולדותיה בפרס החינוך הארצי לשנת תש"ף.
כמו כן, במהלך כהונתו הגיעה אשקלון למקום הראשון בישראל באחוזי הזכאות לבגרות חברתית לשנת תשפ"א עם 81% (לעומת ממוצע ארצי של 30%).
עוד בעת כהונתו, אשקלון נהנתה מהגירה חיובית הגדולה בארץ והיא נמצאה במקום הראשון בישראל בביקוש למגורים בפעם השישית ברציפות (על פי נתוני הלמ"ס).
פרויקט בולט נוסף הוא הקמת המרכז הרב תכליתי שהוקם בעיר לבוגרים עם צרכים מיוחדים ופועל בהצלחה תוך שהוא מספק מענה קהילתי, תעסוקתי וחברתי לעשרות תושבים מיוחדים.
לקראת הבחירות לרשויות המקומיות בישראל ב-2023 הודיע גלאם כי יתמודד על ראשות העיר מטעם "הליכוד".
הוא קיבל תקציב בחירות של 2.5 מיליון ש"ח מטעם המפלגה.
במהלך מלחמת חרבות ברזל דרש גלאם להכליל את אשקלון במסגרת יישובי עוטף עזה הזכאים לתקציב מיוחד, אשקלון לא נכללת ביישובי העוטף מאחר שהיא נמצאת כ-10 ק"מ מגבול רצועת עזה ואילו התקנות כוללות יישובים בטווח של עד 7 ק"מ מהרצועה.
בפגישה עם שר הביטחון יואב גלנט אמר כי מאז תחילת ימי הלחימה נורו לעבר העיר אשקלון רבע מסך כל הרקטות שנורו לעבר ישראל.
ביום העשירי למלחמה אמר כי למרות הודעה של רשות חירום לאומית שאשקלון קיבלה 100 מיליון ש"ח לפינויים, העירייה לא קיבלה.
ב-24 באוקטובר 2023 הסכימה ועדת הכספים, בעקבות דרישתו של גלאם, להגדיר את אשקלון כיישוב ספר במשך שנה, כך שתושבי העיר יקבלו 100% פיצוי על נזק עקיף שנגרם להם.
בנוסף הוסכם שתושבי אשקלון הזכאים, שיוגדרו לפי הגדרת פיקוד העורף כמחוסרי מיגון ברמות שונות, יקבלו מענק לפינוי מהעיר, אך יהיו אחראים על הפינוי בעצמם.
בפברואר 2026 נעצר ונחקר במשטרת ישראל בחשד שלקח לכיסו כספי תרומות שקיבלה העירייה.
גלאם נשוי לטלי ואב לשלושה.
תומר חברה ממשלתית בע"מ היא חברה ביטחונית-ממשלתית ישראלית ומוקד ידע לאומי של מדינת ישראל להנעה רקטית.
החברה מפתחת ומייצרת מנועים רקטיים כבדים וקלים, בהם מנועי המאיצים של טילי חץ 2 וחץ 3, מנוע טיל המטרה אנקור כסוף, מנועי לווייני האופק, והמנועים הרקטיים של הטילים "ברק 8", ברק MX – כקבלן משנה של התעשייה האווירית.
כקבלן משנה של חברת אלביט מערכות עוסקת החברה בפיתוח וייצור מנועים לרקטות וטילים למגוון טווחים ובהם רקטות "בר" שנכנסו לשימוש מבצעי במלחמת חרבות ברזל וכן רקטות "רומח", "אקסטרא" ו"כידון קסום".
בנובמבר 2013 אישרה ממשלת ישראל ה-33 את המתווה להפרטת תעש מערכות, שחלק ממנה, שהוגדר כאינטרסים הביטחוניים של מדינת ישראל, יופעל במסגרת חברה ממשלתית שתוקם לאחר ההפרטה.
באתר של רשות החברות הממשלתיות מתוארת מטרת החברה: "לעסוק בפעילות הנעה כבדה ובפעילות מפעלי תעש לשעבר, על כל היבטיהן, לרבות פיתוח ייצור, בדיקה, ניסוי, הוכחה, אחזקה ותחזוקה".
בשנת 2015 הוקמה חברת "תומר חברה ממשלתית", שאליה הועברו הפעילויות שנועדו להישאר בידי המדינה, כולל ייצור מערכות הנעה רקטית קלה.
במסגרת הקמת החברה גויסה לה צמרת ניהולית.
ליו"ר דירקטוריון החברה מונה אלוף (מיל') איתן דנגוט,ולמנכ"ל החברה מונה אל"ם (מיל') מרדכי בן עמי, והועברו אליה חלק מעובדי מפעל "גבעון" ומפעל "סלבין" של תעש מערכות.
בספטמבר 2018 הועבר לחברה סכום של 80 מיליון ש"ח כהון בעלים.
במרץ 2018 הגיעה המדינה לסיכום על מכירת תעש מערכות לחברת אלביט מערכות.
המכירה לאלביט מערכות הושלמה בנובמבר 2018, וב-25 בנובמבר 2018 "תומר" החלה לפעול בהיקף מלא.
עם תחילת פעילותה הועסקו בחברה כ-500 עובדים, ובשנת 2024 מועסקים בה למעלה מ-700 עובדים.
יו"ר דירקטוריון החברה מאפריל 2022 הוא תא"ל (מיל') רוני מורנו.
מנכ"ל החברה הוא אל"ם (מיל') מרדכי בן עמי, שכיהן במגוון תפקידים במשרד הביטחון.
בעברו הצבאי שירת בחיל הים בתפקידי פיקוד וניהול ובהם ראש פרויקט הצוללות מסדרת דולפין, ומפקד פלגת הנדסה במספנת חיל הים.
עו"ד דותן גבאי מכהן כסמנכ"ל השיווק והפיתוח העסקי של החברה.
בחברה מועסקים כ-700 איש בתחומי התעשייה הביטחונית, הנדסה וטכנולוגיה מתקדמת.
מטה החברה פועל במתחם גבעון - המצוי באזור התעשייה של רמלה שבקרבת מושב מצליח.
לקוחותיה העיקריים של החברה הם התעשייה האווירית לישראל ואלביט מערכות, המשלבות את המנועים הרקטיים של החברה ברקטות ובטילים מתוצרתן.
בעקבות מלחמת אוקראינה–רוסיה ומלחמת חרבות ברזל גדל הביקוש למוצרי החברה והיא הרחיבה את פעילותה.
החברה חנכה קו ייצור מצויד במערכות רובוטיות וטכנולוגיה חדשנית להרכבת מנועים רקטיים בייצור סדרתי.
בנוסף, הקימה תומר מנהלת חדשה "מ ט ר - מיירטים, טילים, רקטות" שתרכז את כל פעילות ההנעה הקלה בהיבטי פיתוח הדור הבא של הטילים למגוון טווחים ובמטרה לתת מענה מהיר למערכות חדשות בפיתוח ולמערכות קיימות לאור העלייה הדרסטית בביקוש למערכות רקטיות.
בשנת 2025 הרחיבה החברה פעילות לייצור של מנועים רקטיים לטילים ורקטות, במטרה לתת מענה מהיר לפרויקטים של לקוחותיה, תוך תמיכה בראש ובראשונה בצה"ל ובמערכת הביטחון.
פעילות זו נעשית ברקע העלייה הדרסטית בביקוש העולמי לטילים ורקטות והצטיידות משמעותית של מדינות רבות בעולם במערכות אלו.
בן חורין נולד וגדל בחיפה לאב מנכ"ל ולאם מנהלת בית ספר.
למד בתיכון בבית הספר הריאלי חיפה וסיים בהצטיינות יתרה.
בהמשך למד בטכניון לתואר ראשון בהנדסת חשמל.
לאחר מכן החליט לפנות לתחום הרוח השתתף באופקים - תוכנית המצטיינים של אוניברסיטת חיפה.
במסגרת התוכנית, זכה במלגה מטעם קרן ענבר - המרכז למורשת המודיעין (מ.ל.מ), לשנת תשע"ג, על עבודתו בנושא קומיקס וטרור במסגרת השיעור אמנות וטרור בהנחיית ד"ר נסים גל.
עשה תואר ראשון נוסף באוניברסיטת חיפה, בהיסטוריה כללית ובמסגרת לימודיו כתב עבודת סמינר בנושא תהליך עיצוב הסמל הלאומי של ארצות הברית, עליה זכה בפרס הצטיינות מטעם החוג להיסטוריה כללית.
סיים את התואר ראשון כמצטיין דיקן.
בשנת 2017, סיים בן חורין את לימודי התואר השני בחוג להיסטוריה כללית של אוניברסיטת חיפה, גם כן כמצטיין דיקן.
בן חורין החל בלימודי דוקטורט באוניברסיטת בר-אילן, אותם לא הספיק לסיים.
משנת 2007 עסק בן חורין באומנות.
יצירותיו הופיעו בין היתר בגלריית המעיין במעיין צבי ובפסטיבל SoLow בחיפה.
הוא הופיע כשחקן בוידאו קליפים, סרטי קולנוע וטלוויזיה ופרסומות.
בישראל הופיע בקליפ של אלף.
דלת בשיר "הכול בתוך החיבוק שלך", בקליפ השיר Coffee Pot של Sagur Project ועוד.
באלבום הבכורה של "עוזי נבון ומכרים", קולו של בן חורין משמש בקטע מעבר.
בנוסף השתתף בן חורין במספר קליפים מוזיקליים בבריטניה, בהם הקליפ "F your feelings" של Shaz Rahman.
בן חורין הופיע בפרסומות בהן: פרסומת של הבנק הבינלאומי הראשון בכיכובו של אסי כהן, פרסומות לקופת חולים מאוחדת, מכבי שירותי בריאות ועוד.
לאורך השנים הצטלם בן חורין לכמה סרטים קצרים, סרטי סטודנטים והשתתף במספר מחזות.
שיחק בסרט הקצר של אלעד קידן "משאלה וחצי" לצידו של השחקן סלים דאו.
הסרט הוצג בפסטיבל הסרטים הבינלאומי בחיפה, במסגרת התוכנית "קולנוע ישראלי קצר".
בן חורין שיתף פעולה בתחום הקולנוע עם הבמאים ישראל המאירי, אלעד קידן, עודד רסקין ועוד.
בנוסף, קריין בן חורין את קולו של משה סנה בפסקול הסרט תיעודי על המעפילים ומשה סנה בבימויו של הבמאי אמיר הר-גיל.
הסרט מוקרן במחנה המעפילים עתלית על שם משה סנה (שנודע בעבר בשם מחנה המעצר בעתלית).
ב-15 במרץ 2020, בזמן חופשה פרטית במקסיקו, טבע למוות באי איסלה מוחרס, אל מול חופי קנקון.
הוא הותיר אחריו שני הורים ושני אחים.
הצייר ציבי גבע, שאצלו למד בן חורין את עקרונות הציור עובד על תערוכה לזכרו של בן חורין.
גבע יהיה אוצר התערוכה אשר תציג את עבודותיו השונות של בן חורין.
התערוכה אמורה להיות מוצגת ב-2021.
בנובמבר 2020 הוקמה עמותת "תומר בן חורין לאמנות" אשר מטרתה לתת מקום ובמה לאמנים בתחילת דרכם באמצעות שיתופי פעולה שונים.
בינואר 2021 יצא לאור בהוצאת אוריון ספרו של תומר "גברת גם וגם ומר לא זה לא וזה".
כל הכנסות הספר יוקדשו לעמותה.
תומר לוינסון (נולד ב-20 במאי 2000) הוא כדורסלן ישראלי, המשחק בעמדת הפורוורד בקבוצת עירוני נס ציונה.
לוינסון החל את פעילותו במועדון עירוני נס ציונה בגיל 5 ועבר דרך כל הקבוצות הצעירות של המועדון.
לוינסון לקח חלק בשני מחנות כדורסל יוקרתיים.
ב-2015 השתתף במחנה "Jordan Brand Classic" שמארגנת ענקית האופנה חברת נייק ובו השתתפו 40 השחקנים הטובים באירופה – במשחק הגמר של הטורניר בו השתתפו 20 שחקנים בלבד בלט תומר עם 13 נקודות (75% ל-3) והיה הקלעי המוביל במשחק כולו.
כמו כן לקח חלק במחנה "Basketball Without Borders" המאורגן על ידי הנהלת ה-NBA.
מחנה זה מאגד את 40 הכישרונות הבולטים של שנתון 2000. גם במחנה זה נבחר לוינסון למשחק הגמר של הטורניר והוביל את הקבוצה שלו עם 10 נקודות.
הוא ערך הופעת הבכורה בקבוצת הבוגרים בעונת 2015/16 בגיל 15 ו-5 חודשים בלבד (שני למוטי דניאל שהקדים אותו בחודש).
לאחר שתי עונות, חתם בקיץ של 2017 בקבוצת אוסייק מהליגה הקרואטית המתמחה בטיפוח שחקנים צעירים.
לאחר שנה, חזר לישראל לשחק בקבוצת הפועל ירושלים עמה זכה בגביע המדינה לעונת 2018/19. בתום העונה עבר לשחק בקבוצת מכבי אשדוד.
לקראת עונת 2020/21 חתם בקבוצת עירוני רעננה.
לוינסון, שיחק בכל הנבחרות הצעירות של ישראל.
ב-2016 שימש כקפטן הנבחרת בטורניר אליפות אירופה עד גיל 16 דרג ב' שנערך בסופיה.
לוינסון קלע בטורניר 14.6 נקודות וקלט 11.1 ריבאונדים בממוצע למשחק.
ב-2017 בטורניר אליפות אירופה עד גיל 18 דרג ב' שנערך בטאלין אסטוניה, קלע 14.1 נקודות וקלט 6.9 ריבאונדים בממוצע למשחק.
ב-2018 נבחר לשחקן המוכשר ביותר בטורניר אלברט שווייצר, במהלך הטורניר ניצחה נבחרת ישראל את נבחרת ארצות הברית.
ב-2018 בטורניר אליפות אירופה עד גיל 18 דרג ב' שנערך בסקופיה מקדוניה, קלע 12.3 נקודות וקלט 6.8 ריבאונדים בממוצע למשחק.
תומר יוספי (נולד ב-2 בפברואר 1999) הוא כדורגלן ישראלי המשחק בעמדת הקשר ההתקפי בקבוצת פוליסיה ז'יטומיר מליגת העל האוקראינית.
יוספי נולד וגדל ביישוב להבים שבדרום.
החל את צעדיו הראשונים בכדורגל במחלקות הילדים והנוער של הפועל באר שבע.
ב-12 בינואר 2019 יוספי ערך את הופעת הבכורה שלו בבוגרים של הפועל באר שבע ובליגת העל, במשחק בו הפסידה 0–2 למכבי חיפה.
ב-19 במאי 2019 כבש את שערו הראשון בקבוצה בניצחון 1–0 על הפועל חדרה במסגרת ליגת העל.
ב-5 בינואר 2023, יוספי הושאל עד לתום העונה להפועל חיפה מליגת העל.
ב-3 ביולי 2023, יוספי הושאל בשנית להפועל חיפה, לקראת עונת 2023/2024 בליגת העל.
ב-25 בדצמבר 2024, יוספי חתם בקבוצת פוליסיה ז'יטומיר מליגת העל האוקראינית, יחד עם אופק ביטון.
ב-26 במרץ 2019, יוספי ערך את הופעת הבכורה שלו בנבחרת הצעירה של ישראל עד גיל 21, במשחקה מול גאורגיה.
ב-10 בספטמבר 2019 כבש את שער הבכורה שלו בנבחרת הצעירה במשחק מול קזחסטן.
בשנים 2019–2020, צבר יוספי 11 הופעות ו-3 שערים לזכותו במדי הצעירה.
תומר כהן (נולד ב-19 באוקטובר 1978) הוא קצין צה"ל במילואים בדרגת תת-אלוף.
בתפקידו האחרון שירת כראש חטיבת כוח האדם בזרוע היבשה.
קודם לכן שירת בין היתר כרמ"ח הארגון באגף התכנון (אג"ת), מפקד חטיבת האש 'קלע דוד' בעוצבת האש, מפקד חטיבת האש 'אדירים' בעוצבת הגליל, רע"ן התכנון המטכ"לי בחטיבת המבצעים, מפקד גדוד מיתר וסגן מפקד יחידת זיק.
כהן, בנם של רחל ואבי כהן, נולד וגדל באשקלון, למד בבית הספר היסודי נוף ים ובבית ספר תיכון רונסון.
התגייס לצה"ל במרץ 1997 ועבר מסלול הכשרה כלוחם בחיל התותחנים.
שובץ בצוות תא"ט (תצפיות ארוכות טווח), יצא לקורס מ"כים ובזימון ישיר לקורס קצינים בהשלמת קישור אותו סיים בהצטיינות.
בסיום הקורס עבר מיונים והתקבל ליחידת זיק שם לקח חלק בתהליך הקמת היחידה ומיסודה כיחידה מבצעית, שירת ביחידה כמפעיל כטמ"ם, מפקד משימה, קצין אג"ם, מ"פ וסגן מפקד יחידה בתקופת פעילות מבצעית ענפה וייחודית ובין היתר במלחמת לבנון השנייה.
בספטמבר 2006 יצא ללימודים אקדמיים במרכז הבינתחומי הרצליה וסיים תואר במשפטים עם התמחות במנהל עסקים.
חזר ב-2010 לתפקיד רמ"ד כטמ"ם במפקדת חיל התותחנים לאחריו יצא לקורס פו"ם כללי (פיקוד ומטה) אותו סיים בהצטיינות.
עבר קורס מג"דים, הועלה לדרגת סא"ל ומונה בקיץ 2012 למפקד גדוד מיתר, במהלך תפקידו הוביל את חיזוק הכשירות הייעודית של הגדוד לירי מדויק.
במהלך תפקידו הגדוד השתתף בפעולות במסגרת 'שכנות טובה' והעניק סיוע רפואי למאות פצועים אשר נפגעו כתוצאה ממלחמת האזרחים בסוריה.
בתקופת פיקודו הגדוד זכה כמצטיין חטיבתי שנתיים ברצף, כהן פיקד על הגדוד במבצע צוק איתן ובאוגוסט 2014 החל תפקיד כרע"ן התכנון המטכ"לי בחטיבת המבצעים באמ"ץ.
בספטמבר 2016 הועלה לדרגת אל"ם ומונה למפקד חטיבת האש 'אדירים' בעוצבת הגליל, תפקיד אותו ביצע במקביל להיותו מפקד סיוע האש של העוצבה.
בקיץ 2018 קודם למפקד חטיבת האש 'קלע דוד' ובתקופתו הוביל תהליך להעברת כפיפות החטיבה ממפקדת חיל התותחנים לעוצבת האש, במקביל הקים מפקדה ייעודית לייעול הפעלת המערך למשימות סיוע ותקיפה.
על פעילות מבצעית שבוצעה בתקופתו יחידת מורן הכפופה לחטיבה קיבלה את צל"ש מפקד פיקוד המרכז.
באפריל 2020 מונה לראש מחלקת הארגון באגף התכנון (אג"ת).
במסגרת תפקידו הוביל את ההיערכות הארגונית והמשאבית אשר נדרשה בעבור צה"ל על מנת לסייע בהתמודדות עם מגפת הקורונה.
במסגרת תפקידו הוביל התייעלות ארגונית בתוך צה"ל אשר הייתה מחויבת על מנת להתכנס לתקרת ההוצאה על השכר.
בספטמבר 2021 יצא ללימודים במכללה לביטחון לאומי וביולי 2022 הועלה לדרגת תת-אלוף ומונה לרחכ"א (ראש חטיבת כוח האדם בזרוע היבשה), במקביל לתפקידו שימש גם כקצין החיל הראשי של מערך היח"ש וכדירקטור ב'חבר'.
בספטמבר 2024 לאחר שנתיים וחודשיים בתפקידו מתוכן שנה במלחמת חרבות ברזל יצא לחופשת פרישה.
כהן מתגורר במושב כוכב מיכאל, נשוי למיכל ואב לשלושה.
בוגר המכללה לביטחון לאומי, בעל תואר ראשון במשפטים (התמחות במנהל עסקים) מהמרכז הבינתחומי הרצליה, ובעל תואר שני במדעי המדינה מאוניברסיטת חיפה, בעל הסמכה לדירקטור מהפקולטה לניהול ע"ש קולר מאוניברסיטת תל אביב.
תומר גלאט (נולד ב-26 באפריל 1977) הידוע בשם תומר ג'י הוא תקליטן ישראלי.
מ-1994 ועד 1997 היה חבר עם אלון לוין בצמד היורודאנס אינסיידאוט, במסגרתו הוציא מספר סינגלים.
הוא עבד עם אמנים כמו רמי קליינשטיין, דוד ד'אור, היי פייב ורוני סופרסטאר, ב-2005 הקליט רמיקס עם זמרת הגוספל וורנסה מיטשל.
ב-2008 הוציא את אלבום הבכורה שלו, Supernatural, באמצעות חברת התקליטים וורנר מיוזיק צרפת.
ב-2009 הצטלם ביחד עם תקליטנים נוספים לפרויקט עבור קידום המודעות לסכרת נעורים.
ב-2010 הוציא את הסינגל "Mad about You" ביחד עם להקת הפופו היוונית "Vegas", הוא לקח חלק גם בכתיבת השיר.
הוא עבד רבות בצרפת, ב-2011 נבחר על ידי ערוץ הטלוויזיה הצרפתי TF1 כאחד משלושת אמני הדאנס המובילים בעולם.
היא שימש כיועץ מוזיקלי להפקות טלוויזיה רבות בטלוויזיה הישראלית, בטלוויזיה בין היתר הופיע בתוכנית נולד לרקוד, הוא גם לקח חלק בהפקה של הפסטיגל.
הוא הגיש פינת מוזיקה בתוכנית "הבוקר של דנה".
באירוע השטיח האדום של אירוויזיון 2019 בתל אביב שימש כתקליטן ראשי.
תומר כץ (נולד ב-16 ביוני 1989) הוא מוזיקאי, מלחין, כותב, נגן גיטרה ומפוחית ומפיק מוזיקלי ישראלי.
תומר כץ נולד וגדל בתל אביב.
הוא בוגר בית הספר למוזיקה רימון במסלול הפקה מוזיקלית לשנת 2017. במסגרת זו זכה בשנת 2015 במקום הראשון בתחרות "שירימון" בקטגוריית עיבוד מוזיקלי על עיבוד לשיר "ארץ קטנה עם שפם".
בשנת 2016 ביצע יחד עם נטע ברזילי ב"אלקטרימון" את השיר "Selfie Destruction Blues".
הוא זוכה פרס האקדמיה הישראלית לקולנוע וטלוויזיה לשנת 2022 בקטגוריית המוזיקה המקורית הטובה ביותר בתחרות הטלוויזיה.
כמפיק מוזיקלי הוא עובד עם אמנים שונים מישראל ומחוצה לה.
משנת 2018, הוא מתרכז בפרויקט מוזיקלי אותו כתב, הלחין והפיק, שנקרא "D Fine Us".
הפרויקט משלב דלתא בלוז, גוספל וג'אז ישן עם הפקות אלקטרוניות מודרניות.
הפרויקט הוקלט בתל אביב, בדימונה ובעיירות לאורך המיסיסיפי (מולדת הדלתא בלוז) ומתארחים בו מוזיקאים מישראל ומהעולם.
בקיץ 2018, הקליט כץ בדרום ארצות הברית עם אומני בלוז מקומיים חומרים לאלבום הבכורה של הפרויקט ששולבו עם חומרים שהוקלטו מאוחר יותר בישראל בשילוב מוזיקאים מקומיים, בהם חברי קהילת העבריים מדימונה.
בפברואר 2019 יצא "Post Truth Era Blues" - הסינגל הראשון מתוך אלבום הבכורה של "D Fine Us".
השיר התקבל בביקורות חמות במגזינים שונים בארץ ובעולם, בהם Rolling Stone France ובחירת העורכים של כאן 88.
בנובמבר 2019 יצא "Howling at the Moon", שזכה למיליוני השמעות ברשת ונכלל בפסקול של שני סרטים של נטפליקס ובפרסומות רבות בארץ ובעולם.
ביולי 2020 יצא "The Fox" - בו לוקחת חלק גם המוזיקאית נגה ארז.
השיר נכלל בבחירת העורכים של כאן 88 ובפלייליסט של גלגלצ.
במהלך 2020, בתקופת מגפת הקורונה, נערכו שלוש הופעות רשת של "D Fine Us".
האחת במסגרת מופע התרמה ל-War Child UK ששודרה בשידור חי, השנייה במסגרת פסטיבל Liverpool Sound City (Tune In Tel Aviv - Take Over) ששודרה בדצמבר 2020, והשלישית צולמה במסגרת Succulent Sessions ועלתה לרשת בפברואר 2022.
בספטמבר 2020 השתתף ביצירת השיר "אל תגיד לי תרגע" מתוך האלבום "נקיון כפיים" במסגרת הפרויקט המוזיקלי "הגל השני".
בשנת 2020 עיבד והפיק את האלבום "הייאוש תמיד שם (כשאתה זקוק לו) למוזיקאי אמרי כהן, החולה במחלת ניוון שרירים תורשתית.
בשנת 2021 הלחין כתב והפיק מוזיקה מקורית לסדרה "המפקדת" ששודרה בכאן 11, בשיתוף עם הראפרית אקו.
הסדרה עלתה לשידור באפריל 2021 ובמאי 2021 יצא פסקול הסדרה הרשמי כאלבום בשם: Hamefakedet - Dismissed האלבום זכה לתשומת לב רבה ברשת והתקבל בביקורות חמות בתקשורת.
שיר הנושא מתוכו: "עיניים אליי" הפך ללהיט והשיר "Oh My Life" נכנס לפלייליסט של גלגלצ.
במאי 2021 יצא אלבום הרמיקסים: "שיר על משהו נפלא": גרסאות חדשות ל"זמן התפוז" של רונה קינן.
במסגרתו יצר גרסה מוזיקלית חדשה לשיר "הזמן הזה".
באוגוסט 2021 הפיק הופעת רשת של מקהלת העבריים מדימונה - The New Jerusalem Fire Choir, במסגרת המיזם החברתי-תרבותי Succulent Sessions שהתגייס לעזרתה של קהילת העבריים מדימונה בקמפיין נגד גירוש מהארץ של עשרות מחבריה.
באוקטובר 2021 הוציא יחד עם המוזיקאית רונה קינן, סינגל בשם "פטיש מסמר" המבוצע כדואט של השניים.
השיר התקבל בביקורות חמות בתקשורת ונכלל בבחירת העורכים של כאן 88 ובפלייליסט של גלגלצ.
ביוני 2022 הוציא יחד עם המוזיקאי דויד ברוזה, סינגל בשם "אל תתחיל איתי".
המילים לשיר נכתבו על ידי מאיר אריאל והוא בוצע על ידי השניים באירוע לזכרו של אריאל שהתקיים ב-14 ביוני 2022 באמפי-פארק ברעננה, לציון יום הולדתו ה-80. השיר התקבל בביקורות חמות בתקשורת ובוצע על ידי ברוזה וכץ במסגרת הג'אם של קוטנר בגלגלצ ובתוכנית האירוח של גידי גוב ברדיו תל אביב.
ביולי 2022 הלחין והפיק מוזיקה מקורית להצגה "קצר" שהועלתה בתיאטרון באר שבע.
ביולי 2023 הוציא יחד עם המוזיקאי הטורקי Mabel Matiz סינגל בשם "Öküz".
באוגוסט 2023 הלחין והפיק מוזיקה מקורית להצגה "מקליד/ה..." שהועלתה ב צוותא.
בינואר 2024 הלחין והפיק מוזיקה מקורית להצגה "מיקי מציל" שהועלתה בתיאטרון הקאמרי.
תומר כץ חבר בסגל ההוראה של בית הספר למוזיקה רימון ומלמד במסלול הפקה מוזיקלית, אלקטרונית וסאונד
הפרויקט של כץ, D Fine Us, חתום בחברת Zync Music לרישוי והפצת מוזיקה.
המוזיקה המקורית שיוצר תומר כץ מושפעת מהבלוז, מההיפ-הופ, ממוזיקת נשמה, מריתם אנד בלוז וממוזיקה אלקטרונית ואולם היא פתוחה להגדרות המאזינים.
על כך מרמז גם שם הפרויקט שלו: "D Fine Us", שנגזר גם מ-Define Us (בעברית: תגדיר אותנו).
2021 המפקדת - dismissed (פסקול העונה הראשונה של הסדרה "המפקדת", כאן11)
2022 המפקדת 2 (פסקול העונה השנייה של הסדרה "המפקדת", כאן11)
תומר לוטן (נולד ב-10 בינואר 1978) הוא מנהל ישראלי.
שימש מנכ"ל המשרד לביטחון הפנים.
הוא בוגר קן בורוכוב של תנועת הנוער העובד והלומד בעיר ויצא לשנת שירות מטעמה.
כנער היה אלוף ישראל בקפיצה לרוחק ובריצת משוכות.
שירת ביחידה 8200 במסלול חמ"ן תלפיות, ומשרת במילואים ביחידה בדרגת סרן.
החל את דרכו בשירות הציבורי כיועץ בכיר לשרת החינוך יולי תמיר.
בשנת 2012 הקים את מעש - לחיזוק והתחדשות השירות הציבורי בישראל (מרכז ערן שפרמן), הפועל לחיזוק ולהתחדשות השירות הציבורי בישראל, וכיהן כיו"ר הארגון במשך מספר שנים.
ניהל את המרכז לממשל מקומי ופיתוח אזורי במכון אלכא למנהיגות ולממשל של ארגון הג'וינט, שם פיתח את מודל האשכולות האזוריים, שאף אומץ ויושם על ידי הממשלה.
בשנים 2014–2017 כיהן כמנכ"ל המרכז הישראלי להעצמת האזרח, וקידם את ניטור יישום ההחלטות במגזר הציבורי וחיבור הממשלה והחברה האזרחית.
ביולי 2017 מונה לראש המטה של אבי גבאי עם בחירתו ליושב ראש מפלגת העבודה והמחנה הציוני.
הוא שימש בתפקיד עד שנת 2019. לאחר סיום תפקידו פרסם במסגרת המכון הישראלי לדמוקרטיה מחקר העוסק בעדכון מודל המפלגות בישראל.
בשנים 2020–2021 כיהן כראש מטה תוכנית "מגן ישראל", האמונה על ניהול המאבק במגפת הקורונה בישראל.
בתפקידו זה ריכז וניהל את עבודת המדיניות לבלימת המגפה והיה אחראי על מימוש תוכנית הרמזור והתו הירוק.
במהלך השנים, כיהן גם כעמית בכיר בקרן ברל כצנלסון וכחבר בוועד המנהל של המכללה החברתית-כלכלית.
ביוני 2021, עם כינונה של ממשלת ישראל השלושים ושש, מינה השר לביטחון הפנים עמר בר-לב את לוטן למנכ"ל המשרד.
במסגרת תפקידו הוביל שינויים ופעולות בתחום הביטחון האישי, ביניהם את התוכנית הלאומית למניעת אלימות ופשיעה בחברה הערבית.
ב-30 בדצמבר 2022, לאחר השבעת ממשלת ישראל השלושים ושבע וכניסת איתמר בן גביר לתפקיד השר לביטחון לאומי, הודיע האחרון על סיום תפקידו של לוטן כמנכ"ל המשרד.
לוטן נשוי לדנה רימר, סמנכ"לית לתכנון ופיתוח אקדמי במכללת בית ברל.
לוטן הוא בעל תואר ראשון בבלשנות ובמדע המדינה ושני במדיניות ציבורית (בתוכנית המנהלים), שניהם מאוניברסיטת תל אביב.
בנוסף, הוא בעל תואר שני בתוכנית למדיניות ולתכנון חברתי בבית הספר לכלכלה של לונדון, שם כתב תזה בנושא אי שוויון במערכות השירותים החברתיים והדרכים לצמצמו, שעליה קיבל הצטיינות.
תומר והשרוטים הוא סרטו השלישי של הבמאי תומר הימן.
הסרט עוקב אחר הדרך שעברו תומר, מדריך נוער ומנהל בית קפה תל אביבי בשינקין, וחבורת נערים מהעיירה אזור – המכונה "השרוטים".
אחרי שנתיים של התקרבות הם מחליטים להעלות הצגה מקורית במתנ"ס המקומי.
תומר מזמין שחקנים, אמנים וחברים, ומפגיש אותם עם הנערים, בניסיון להרחיב את אופקיהם ולפקוח להם את העיניים.
תוך כדי הסרט עולים הנושאים של אלימות, זהות מינית מבולבלת ותחושת ניכור.
ככל שהנערים הולכים ונפתחים, כך הם רוצים לדעת ולגלות יותר.
הם חושפים את עצמם, ובמקביל, תומר יוצא בפניהם מהארון.
לסרט נכתב פסקול מקורי שהולחן על ידי ברי סחרוף.
הסרט זכה בפרסים שונים, ביניהם: פרס הסרט התיעודי הטוב ביותר ופרס חביב הקהל בפסטיבל ההומו-לסבי בטורינו, ציון לשבח בפסטיבל ההומו-לסבי במילאנו, פרס הסרט התיעודי בפסטיבלי הסרטים הישראליים בניו-יורק, לוס-אנג'לס, מיאמי ושיקגו, פרס הסרט התיעודי בפסטיבל חיפה, פרס אופיר לסרט התיעודי הטוב ביותר ובפסטיבל מלבורן בקטגוריית הסרטים התיעודיים.
תומר גנון (נולד ב־1 באוקטובר 1976) הוא עיתונאי, כתב פלילים ורגולציה בעיתון הכלכלי "כלכליסט" מקבוצת "ידיעות אחרונות".
גנון החל את הקריירה העיתונאית שלו ברשת שוקן, תחילה כסגן עורך במקומון של אזור פתח תקווה, "מלאבס" ובהמשך במקומון "צומת השרון".
לאחר כארבע שנים בקבוצת שוקן, החל לערוך בעיתון הכלכלי "גלובס".
תחילה ערך במשך כשנתיים את מדור שוק ההון, ובהמשך ערך את מדור הספורט הכלכלי של העיתון.
בה בעת שימש כתב ב"עין השביעית".
במרץ 2009 החל לשמש כסגן העורך של המגזין "פירמה", ירחון אשר עסק בנושאי מדיה, פרסום ושיווק.
ביוני 2010 עבר לעיתון המתחרה, "כלכליסט", כרכז הכתבים של העיתון.
לאורך שנותיו בכלכליסט עסק גנון בתפקידי כתיבה ועריכה שונים, תוך התמקדות בנושאי רגולציה ופלילים.
ב-2016 הגיש נגדו איש העסקים אמיר ברמלי, אשר בהמשך הורשע בעבירות הלבנת הון וגנבה, תביעה על סך מיליון שקלים בגין לשון הרע.
התביעה הוגשה לאחר שגנון חשף שורה של כתבות שקשרו את ברמלי להעברות כספיות מול בר רפאלי בסינגפור, בעקבותן אף הגישה רפאלי תלונה על גניבת זהות.
בכתב ההגנה שהגיש גנון טען כי מדובר ב"תביעת השתקה בריונית וכוחנית".
ב-2018 מחק ברמלי את התביעה.
בינואר 2022 פרסם גנון סדרת כתבות שבהן חשף את פרשת השימוש בתוכנת פגסוס במשטרת ישראל.
הכתבות, שפורסמו החל מ-18 בינואר 2022 ב"כלכליסט", פירטו כיצד השתמשה משטרת ישראל בתוכנה כדי לפרוץ מרחוק לטלפונים של אזרחים ישראלים שאינם עבריינים או חשודים, ללא צווי חיפוש או צווי האזנה.
בין היתר טען גנון כי בעזרת התוכנה בוצעו מעקבים אחר פעילים במחאה נגד ראש הממשלה בנימין נתניהו, עובדים בחברות ממשלתיות וראשי ערים.
השימוש בתוכנה לא נמצא תחת פיקוח בית משפט, אך לפי המשטרה היה "תחת פיקוח ובקרה באופן רציף, על ידי היועץ המשפטי לממשלה וגורמים משפטיים חוץ-ארגוניים נוספים".
תחילה הכחישה המשטרה נחרצות את הפרסום ובהמשך הודתה כי בוצעו כמה חריגות בשימוש בתוכנה.
בעקבות חשיפתו של גנון הודיע השר לביטחון פנים עמר בר לב על הקמת ועדת בדיקה ממשלתית.
הפרשה מסוקרת בהרחבה ובראש הכותרות בתקשורת הישראלית, וכן מעבר לים.
צוות בראשות המשנה ליועץ המשפטי לממשלה, עמית מררי, אשר חקר את פרסומיו של גנון מצא שרובם אינם נכונים.
בעקבות כך קמה קריאה לגנון להציג בסיס כלשהו לטענותיו.
למרות שמספר עיתונאים פקפקו בממצאיו של גנון.
ועיתונאים כמו מרדכי גילת ובן כספית זלזלו בתחקיריו, ולמרות שבתחילה המשטרה הכחישה, הודה היועץ המשפטי של המשטרה, תנ"צ אלעזר כהנא בוועדת ועדת חוקה, חוק ומשפט בכנסת ב-13 במרץ 2023, שנעשו למעלה מאלף ניסיונות הדבקה ברוגלת "סייפן" בתקופה שבין תחילת מועד השימוש המבצעי ב-2016 למועד הגשת דו"ח מררי..
בעקבות ממצאי ועדת הכנסת הקימה הממשלה ב-27 באוגוסט 2023 ועדת בדיקה ממשלתית לחקר הפרשה, שבראשה הועמד סגן נשיא בית המשפט המחוזי בירושלים בדימוס משה דרורי..
תומר ברוך (נולד ב-12 במאי 1981) הוא מלחין, פסנתרן ומפיק מוזיקלי ישראלי.
בשנת 2009 סיים את לימודיו באקדמיה למוסיקה ולמחול בירושלים במסלול ג'אז בכיתתו של ויאצ'סלב גנלין.
במהלך הלימודים הקים עם נגנים מהאקדמיה את 'חמישית תומר ברוך', וב-2009 יצא לאור אלבום הבכורה 'על אי הידיעה'- קומפוזית ג'אז פילוסופית.
באותה שנה חבר גם להרכב הרגאיי, רגאייסטן אשר בשנת 2010 הוציא אלבום בהפקתו של קובי אוז, ובהוצאת התו השמיני.
בשנת 2011 הקים יחד עם התקליטן ארז טודרס והמתופף דן מאיו, את הרכב הגרוב הפסיכדלי CRuNCH 22. ההרכב, אשר זכה לעניין והערכה רבה, הוציא שלושה אלבומים.
השני מביניהם מבוסס על הספר הרפתקאות אליס בארץ הפלאות.
ב-2014 הוציא את אלבום הסולו הראשון שלו Four Lullabies, שעליו כתב בן שלו שהוא "אחד האלבומים האינסטרומנטליים היפים של התקופה האחרונה"
ב-2016 סיים תואר שני בסונולוגיה בקונסרבטוריון המלכותי בהאג, הולנד.
בעקבות לימודי הסונולוגיה יצר את פרויקט האינטרנטי האינטראקטיבי FeedMe, העוסק בסוניפיקציה של אתר פייסבוק.
בהמשך אותה שנה הלחין פסקול לסרט האילם של פריץ לאנג משנת 1927, מטרופוליס בהזמנת פסטיבל הסרטים Sounds of Silence.
החל משנת 2018 הוא יוצר ברשת האיסטגרם דף בשם Animals and Synthesizers שבו הוא מלחין פסקולים אלקטרוניים לקטעי וידאו של חיות.
העמוד זכה לפופולריות רבה וכן לעניין תקשורתי ולכתבות בעיתונות
בספטמבר 2020 נפתחה תערוכה בהונג-קונג ב-Living Canvas, שהציגה קליפים מתוך דף האינסטגרם.
Chemosynthesizers and Synthesizers שהם הקלטות מלייב-סטרים שניגן במהלך סגרי הקורונה.
ב-2021 הוציא סינגל ראשון בשם Starfish מתוך אלבום אודיו-ויזואלי בשם Synthesized Sounds of the Sea שאמור לצאת במהלך 2022
מאז 2018 מרצה בחוג למוזיקה באוניברסיטת חיפה.
תומר דגני (נולד ב-1976) הוא קצין צה"ל בדרגת תת-אלוף שכיהן כראש להק האוויר במטה חיל האוויר הישראלי.
דגני התגייס ב-1995 לקורס טיס וסיים אותו ב-1997 במגמת נווטי קרב.
פיקד על טייסת תעופה בבסיס תל נוף.
ב-2017 מונה לראש ענף תכנון ובקרה ולאחר מכן שימש ראש מחלקת תכנון וארגון במטה חיל האוויר.
בפברואר 2020 מונה למפקד בסיס חצור.
בספטמבר 2022 מונה לראש להק האוויר והועלה לדרגת תת-אלוף.
סיים את תפקידו ב־12 באוגוסט 2025.
הוא בעל תואר ראשון בהנדסת מחשבים ותואר שני במדע המדינה.
תומר מחלוף (נולד ב-25 ביולי 1991) הוא שחקן, מתאגרף ודוגמן ישראלי.
מחלוף נולד וגדל בבת ים הצעיר מבין שלושה ילדים, לאבא קצב ואם מוכרת בחנות ללבני נשים.
הוא למד בתיכון שז"ר בעיר במגמת תיאטרון.
בגיל 15 חזר בתשובה ועבר לישיבת כף החיים, ישיבה חרדית בירושלים, אך כעבור מספר שנים התרחק מהדת ויצא בשאלה.
בגיל 24 עבר לתל אביב.
הוא סיים את לימודיו בסל"ה - הסטודיו לאמנויות התיאטרון מיסודו של יורם לוינשטיין בשנת 2018.
במסגרת לימודיו בסטודיו של יורם לוינשטיין הופיע בהצגות "הנשים האבודות מטרויה", "מראה מעל הגשר", "בית הרוחות" ו"האנה בהאוונה".
עם סיום לימודיו, הופיע בהצגה "מורה לחיים" של תיאטרון אורנה פורת, ו"שבעה" בתיאטרון בית לסין.
ב-2017 הופיע בתפקיד-משנה בעונה השנייה של הסדרה "כיפת ברזל" העוסקת בחיילים חרדים בצה"ל.
ב-2019 שיחק בתפקיד מרכזי בדוקו-דרמה של כאן 11 "הלילה הארוך ביותר" בבימויו של נדב שירמן.באותה שנה שיחק בסרט הווירטואלי הקצר "שיר מלחמה" בבימויו של יאיר אגמון.
הסרט השתתף בפסטיבל הסרטים של ונציה באותה שנה.
ב-2020 השתתף בסדרה טהרן בתפקיד אורח.
הוא השתתף בקמפיין של "הבורסה לתכשיטים" יחד עם אשתו, יעל אלקנה.
ב-2021 הופיע בתפקיד הראשי בסרט "רות" בבימויה של הילה ארציאל.
עוד באותה שנה הופיע בהצגה "הקב"ן" בתיאטרון הבימה, בתפקיד בני אפריאט, לוחם גולני.
ב-2022 החל להופיע בתפקיד ראשי בסדרת הטלוויזיה הקומית "חאנשי" בבימויים של מיקי טריאסט ואהרון גבע.
בסדרה משחק מחלוף את דוד, סטודנט למתמטיקה, דתי, ומושא אהבתה של הדמות הראשית.
על תפקידו בסדרה מועמד לפרס שחקן המשנה בדרמה קומית בטקס פרסי האקדמיה לטלוויזיה לשנת 2023.
ב-2025 עלה לאקרנים סרטו של ערן דורון, "תהיה חזק", בו מגלם מחלוף את אורן שמרי, דמות המבוססת על החטוף אלון שמריז, אחד משלושת החטופים שברחו משוביהם בעזה, ונורו למוות על ידי חיילי גדוד 17 של חטיבת ביסל"ח.
מחלוף נשוי ליעל אלקנה, שחקנית ודוגמנית.
השניים הכירו ב-2015 בסטודיו למשחק של יורם לוינשטיין והתחתנו ב-2021. הם הורים לבת, אביגיל, שנולדה בשנת 2025 ומתגוררים בתל אביב.
בנוסף לעיסוק במשחק, מחלוף הוא גם מתאגרף מקצועי.
שנהתוכניתתפקידרשתהערות2017כיפת ברזלקשתעונה 22018פאודהכאן 11עונה 2 פרק 42019הלילה הארוך ביותרחיילדוקו-דרמה2020קופה ראשיתדולב חבשיעונה 2 פרק 5- "הדרבי הגדול"טהרןנבו4 פרקים2023חאנשידודHOTתפקיד ראשי- 10 פרקים
שנהסרטתפקידחברת הפקההערות2019שיר מלחמהחיילYalla Filmsסרט VR2020הלילה הזהאריה2021רותשינובי מדיה2025תהיה חזקאלון שמריזUrban Tales Productions
שנההפקהתפקידתיאטרון2018מורה לחייםתיאטרון אורנה פורת2019שבעהתיאטרון בית לסין2021הקב"ןבני אפריאטתיאטרון הבימה2025מעגל הקיר הקווקזיסימוןתיאטרון הבימה
תומר לוי (נולד ב-25 במאי 1993) הוא כדורגלן ישראלי המשחק בעמדת המגן הימני במועדון כדורגל שדרות.
לוי החל את הקריירה שלו בקבוצות הילדים והנערים של מכבי תל אביב והפועל ראשון לציון ובגיל 18 עבר לקבוצת הנוער של הפועל רמת גן.
ב-12 בדצמבר 2012 ערך את הופעת הבכורה שלו בקבוצה הבוגרת בתיקו 0-0 נגד הפועל רמת השרון במסגרת גביע הטוטו.
ב-4 במאי 2013 ערך את הופעת הבכורה שלו בליגת העל בהפסד 1–2 למ.ס.
עונה לאחר מכן, הפך לוי לשחק הרכב בקבוצה הבוגרת כאשר הוא גם שיחק בשני המשחקים של הקבוצה במוקדמות הליגה האירופית נגד אשטוריל.
בקיץ חתם בהפועל כפר סבא מליגת העל.
בעונתו הראשונה במועדון מיעט לשחק ורשם רק שבע הופעות ושנה לאחר מכן כאשר הקבוצה ירדה לליגה הלאומית הפך לשחקן הרכב ובינואר חתם בהפועל קטמון עד לסיום העונה.
ב-22 בפברואר 2019 הבקיע את שער הבכורה שלו בקריירה בניצחון 2–4 על הפועל מרמורק.
ב-7 באוגוסט 2019 חתם במכבי פתח תקווה.
בעונתו הראשונה במועדון רשם 30 הופעות בליגה והיה שותף לחזרה שלו לליגת העל בסיום העונה.
בעונה השנייה שלו איבד את מקומו בהרכב ורשם 14 הופעות אך עונה לאחר מכן חזר להרכב.
ב-26 בפברואר 2022 הבקיע את שער הבכורה שלו בליגת העל בניצחון 1–4 על הפועל חדרה.
בנובמבר 2024 חתם בהפועל חדרה.
ב-5 בפברואר 2025 חתם בהפועל רמת גן.
ב-12 באוגוסט 2025 חתם במועדון כדורגל שדרות.
תומר בן דוד (גלרון) (נולד ב-1 במרץ 1975) הוא שחקן, מדבב, וזמר ישראלי.
הוא בוגר בית הספר למשחק של יורם לוינשטיין והבימה לנוער של תיאטרון הבימה.
בצבא שירת כחייל קרבי בצנחנים.
בשנת 1998 התארח בסדרה הקומית "שמש" ששודרה בערוץ 2 שיחק בתפקיד לקוח.
בשנת 2001 שיחק בסדרת הטלוויזיה "המכון".
בשנים 2001–2004 השתתף במשך 4 עונות בסדרת הדרמה "שבתות וחגים" בתור איתן, חבר של דניאלה משעני (רומי אבולעפיה), במהלך הסדרה והוא ודניאלה נפרדים וחוזרים ובהמשך הסדרה הוא מתגייס לצבא.
בשנת 2002 השתתף בסרט "מבול".
בשנת 2003 גילם את רונן בסדרת הטלוויזיה "צימרים" ששודרה בערוץ הראשון.
בשנת 2004 שיחק בסרט "מטאליק בלוז" לצד אבי קושניר, ומשה איבגי גילם את גבי בן חמו.
בשנת 2005 השתתף בסרט "שובי שולמית" גילם את דמותו של אביב.
באותה השנה שיחק גם בסרט "אבודים לרגע" בתור אביב.
בשנת 2007 התארח בסדרת הטלוויזיה "מילואים" ששודרה בערוץ 2.
בשנת 2008 שיחק בסדרת הדרמה "אלטלנה" גילם את שמואל אדמון.
בשנת 2009 גילם את אורי בסדרת הדרמה "תיבת נח" ששודרה בערוץ 2.
שיחק בתפקיד משני גילם את ג'רום.
באותה השנה שיחק בסרט "לבן".
בשנת 2011 השתתף בסדרת הדרמה ששודרה שידורי קשת בערוץ 2 "פלפלים צהובים" בתור אלון.
באותה השנה שיחק בסרט "החוב".
בשנת 2012 גילם את עומר בסרט "קיצור דרך".
בשנת 2013 שיחק בסדרת הטלוויזיה "בית המשאלות".
באותה השנה דיבב את ג'רי בסדרת הטלוויזיה וונדי.
בשנת 2017 השתתף בסרט "המועדון לספרות יפה של הגברת ינקלובה" גילם את ניסים.
בשנת 2019 השתתף בסרט "עד הפתח".
בשנת 2023 השתתף בסרט "לחיי היום האחרון שלי".
גלרון שיחק בכמה תיאטרונים, בהם הבימה, תיאטרון באר שבע, תיאטרון תמונע, תיאטרון אורנה פורת לילדים ולנוער, תיאטרון ים רון (בהצגת יחיד), תיאטרון בזמן, ובתיאטרון מדיטק.
בין תפקידיו בתיאטרון הבימה: "ארטון", "זמן אמת", "משוגעת", "הנערה", "מסילה לדמשק" בתפקיד שלומי אחיה של שרה, "כי בנו בחרת" בתור יניב.
בתיאטרון באר שבע: "אקווס" (הנער, עליו קיבל את פרס הבטחת השנה לשנת 2000)", חלום אחר", "אדונן של שתי המשרתות", "יש לי כנרת", "הזכייה הגדולה", "יונו והטווס", "ינשופים", "הנערה מן הכפר".
בתיאטרון תמונע: "קשר דם", "השיטה", "חיי נישואין", "גלם", "חלום ליל קיץ", "פנקס הקטן".
בתיאטרון אורנה פורת לילדים ולנוער: "טירונות", הלילה הזה".
בתיאטרון ים רון הצגת יחיד: "במקום מילים".
גלרון כותב ושר שירים ומעלה את זה ליוטיוב בין השירים תוכלו למצוא לדוגמה: "ביום שרצית", "כל מה שבא לנו", "ענני זהב", "מעגלים", "ואיך שלא", "בדקה אחת שפויה", ועוד.
כיום הוא מעביר קורסים במשחק בבתי ספר למשחק בישראל.
תומר זלצמן (נולד ב-1999) רוכב אופני הרים אשר ייצג את ישראל באולימפיאדת פריז (2024).
זלצמן גדל ביישוב יובלים שבמועצה האזורית משגב.
הוא החל את דרכו בענף בגיל שמונה במועדון טימשגב, בהדרכת המאמן עוז דודאי.
כשהיה בן 18 הגיע להישג שיא וסיים במקום חמישי באליפות אירופה באופני הרים לג'וניורס (עד גיל 18).
באותה שנה, סיים במקום ה-12 באליפות העולם באוסטרליה (באותה קטגוריית גיל), הישג שיא נוסף לישראלי בענף זה.
ב-2021 ניצח באליפות ישראל באופני הרים בקטגוריית העילית.
בהמשך אותה שנה זכה לשני הישגי שיא נוספים, כשסיים במקום החמישי באליפות אירופה בקטגוריית עד גיל 23, וכשסיים במקום התשיעי באליפות העולם בקטגוריית עד גיל 23.
בשנת 2024 סיים במקום ה-32 במרוץ בסבב גביע העולם ברכיבה באופני הרים לבוגרים והבטיח את מקומו באולימפיאדת פריז.
ביוני 2024 סיים במרוץ נוסף בסבב הגביע העולמי, במקום ה-27, התוצאה השנייה בטיבה לרוכב ישראלי במרוצי סבב זה, ובאוקטובר 2024 סיים במקום ה-20 במרוץ סבב הגביע העולמי במון סן-אן (Mont Sainte-Anne) בקנדה, הישג שיא לרוכב ישראלי במרוצי הסבב.
במרוץ אופני ההרים באולימפיאדת פריז, ביולי 2024, סיים זלצמן במקום ה-29 בפיגור של 8:25 דקות מהמנצח.
הוא סבל מתקר בחלק הראשון של המרוץ.
תומר גניהר (נולד ב-1970) הוא צלם וסופר ישראלי.
אמן אוטודידקט, ידוע בסגנון הצילום הייחודי שלו, שימוש רק בסרט צבעוני ובאור טבעי.
עבודתו, אשר מרבה ללכוד את הדינמיקה של תרבות הנוער הישראלית, הוצגה במוזיאונים ובגלריות שונות ברחבי העולם, כולל מוזיאון תל אביב לאמנות, מוזיאון האמנות של העיר הלסינקי ומטה האומות המאוחדות בניו יורק.
הצילום המוקדם של גניהר התמקד בסצנת תרבות הנגד הצעירה הישראלית, תיעוד מסיבות רייב ומועדוני לילה.
גוף העבודות הזה מציג היבט אלטרנטיבי וקוסמופוליטי של החיים הישראליים, בניגוד לסכסוכים באזור.
בנוסף לצילומיו, פרסם גניהר ספר מאמרים נבחרים בשם חשמל באוויר (2001), אוסף סיפורים קצרים, ברוכים הבאים לטקסס (1996), ורומן, סדום-עיר (2015).
כתביו חוקרים נושאים דומים לאלו בצילום שלו, ומתמקדים לעיתים קרובות ברוחניות מודרנית ובנושאים תרבותיים.
גניהר עסק גם ביצירת סרטים, בכתיבה ובימוי של הנביא במנוסה (2008), סרט בדיוני באורך 54 דקות.
תומר גניהר נולד וגדל בתל אביב.
גניהר, צלם אוטודידקט, גדל ועובד בישראל.
תערוכת היחיד הראשונה שלו הוצגה בגלריה לצילום Limbus, תל אביב 1997, כאשר הוענק לו פרס מעון הנשיא הישראלי לאמנים צעירים.
בשנת 2000 הפך לאמן הצעיר ביותר שהציג תערוכת יחיד במוזיאון תל אביב לאמנות.
מאז, יצירותיו הוצגו במוזיאונים ובגלריות כמו המוזיאון לאמנות העיר הלסינקי, מוזיאון GL STRAND בקופנהגן, מרכז לאמנויות עכשוויות (ניו אורלינס), פול רודג'רס/9W Gallery NY וה - המטה של האו"ם, ניו יורק.
הוא חי ועבד בעיר ניו יורק בארצות-הברית בין השנים 2000 ל-2008, כמו כן גם באיטליה ובהודו, וכיום מיוצג על ידי גלריית שושנה וויין, לוס אנג'לס.
בנוסף גניהר השתתף בביתן הבינלאומי בביאנלה 52 של ונציה, בשנת 2007, באוצרות רוברט סטור (אקדמי לאמנות) עם סדרת התמונות שלו "מסיבת בית חולים".
החל מתחילת עבודתו, הצילומים של גניהר התמקדו בעיקר בהמונים ובסצנת תרבות הנגד הצעירה הישראלית, ובפרט בתרבות מועדוני הלילה ומסיבות הטבע מרובות הימים ביערות הגליל ובים המלח.
עבודה זו משקפת תרבות רוחנית וקוסמופוליטית מודרנית כחלופה למציאות של מיליטריזם, קונפליקטים ומתח דתי במזרח התיכון.
ה"ניו יורקר" כתב: "יש אלגנטיות לאקסטזה בתצלומיו של תומר גניהר של צופי המסיבות הישראלים הצעירים...
'השתוללות במדבר הנגב רוטטת בנוכחות מיסטית; הטשטושים האימפרסיוניסטיים שלו מאחדים גופים צעירים וחול עתיק".
בשנים האחרונות, הצילום של גניהר מתמקד בהפשטות של אור וצורה.
גניהר מצלם את התמונות שלו ללא תאורה מלאכותית, באמצעות סרט צבעוני בלבד.
דבורה באך כותבת ב"ניו יורק טיימס": "מר גניהר תופס את האור ככוח קדוש ומאחד, ועובד ללא הבזק, משתמש במהירות תריס איטית כדי ללכוד את האור הזמין של סביבתו.
האפקט הוא לעיתים קרובות שמימי, הדמויות המגורענות בתמונות שלו שטופות זוהר קינטי"
בין השנים 1996–1999 פורסם במגזין סוף השבוע של עיתון "הארץ" הטור של גניהר "חשמל באוויר".
חיבוריו הנבחרים פורסמו מאוחר יותר בספרו "חשמל באוויר", 2001. ספר הסיפורים הקצרים של גניהר, "ברוכים הבאים לטקסס", ראה אור ב-1996, והרומן שלו "סדום-עיר" יצא לאור במאי 2015.
אחותו היא הסופרת עלמה גניהר.
1996 גלריה לצילום לימבוס, תל אביב
1998 גלריה שלוח, תל אביב
2000 מוזיאון תל אביב לאמנות
2003 מטה האומה המאוחדת, ניו יורק
2005 מרכז לאמנויות עכשוויות (ניו אורלינס)
2005 גלריית פול רוג'רס/9W, ניו יורק
ארמון הטניס של מוזיאון האמנות 2008, מוזיאון האמנות של העיר הלסינקי
מוזיאון GL STRAND 2009, קופנהגן
1999 90 שנה לתל אביב, מוזיאון תל אביב לאמנות
2000 תצוגות מישראל, גלריה לאמנות עכשווית, סן פרנסיסקו
2003 רכישות אחרונות, המוזיאון היהודי (מנהטן)
2007 הביתן הבינלאומי, הביאנלה של ונציה
2012 גלריה לאמנות של אוניברסיטת ייל
1997 פרס מעון הנשיא לאמנים צעירים
1998 קרן יהושע רבינוביץ – מענק כתיבה
תומר גוטליב (נולד בשנת 1974) חבר להקת צעירי תל אביב, שיחק בתוכנית "לא כולל שירות", מוזיקאי, כותב, מלחין, מפיק, מנגן.
גוטליב נולד וגדל בפתח תקווה.
אחותו היא רקפת גוטליב גינסברג מנכ"לית התנועה המסורתית בישראל, ואחיו דולב גוטליב הוא פעיל חברתי ומנהל פרויקטים במגזר השלישי שיזם והקים את סיפור חוזר.
תומר גוטליב למד מוזיקה במכללת לוינסקי אך כבר בילדותו הופיע במשחק ובשירה.
גוטליב השתתף כילד בסדרת הטלוויזיה בלי סודות, תוכנית טלוויזיה לימודית, אשר שודרה בטלוויזיה החינוכית הישראלית באמצע שנות השמונים, ובשידורים חוזרים באמצע שנות התשעים.
בשנות השמונים היה חבר בלהקת עבר הווה עתיד, הלהקה העירונית של פתח תקווה שפעלה בניהולו המוזיקלי של עוזי חיטמן.
משנת 1991 גוטליב היה חבר בלהקת צעירי תל אביב שהוקמה על ידי אגף התרבות, המחלקה למופעים בעיריית תל אביב-יפו.
בשנים 1990–1993 שיחק תומר גוטליב, לצד חברי להקת צעירי תל אביב, בסדרה הפופולרית לא כולל שירות.
ב-1989 עלתה לאוויר סדרת הטלוויזיה החופש האחרון שכללה שמונה פרקים, בהשתתפות חברי הלהקה.
בעקבות הצלחת הסדרה, הופקו שלוש סדרות טלוויזיה נוספות בהשתתפות חברי הלהקה: לא כולל שירות, תלויים באוויר וצעירים בדרך.
הסדרה לא כולל שירות זכתה לפופולריות הרבה ביותר ושודרה במשך שלוש עונות בין השנים 1990- 1993.
בשנת 1994 שיחק גוטליב בסדרה תלויים באוויר, סדרת נוער ששודרה בערוץ הראשון.
גוטליב השתתף בהפקת המוזיקה לנבחרת ההתעמלות האמנותית בתחרויות באירופה ובאולימפיאדה, המוזיקה לתוכנית הטלוויזיה - החממה, תוכנית הטלוויזיה צפוף, הקלטות המוזיקה לסדרה היהודים באים, הקלטות המוזיקה לסדרה צחוק מעבודה, הקלטות המוזיקה לסדרה מתוקים., לצד ההפקות תומר גוטליב פועל כמנהל מוזיקלי של חבורות זמר.
בשנת 2024 חברו שחקני לא כולל שירות להפקת הופעות איחוד
במרץ 2025 הופיע תומר גוטליב יחד עם שחקני לא כולל שירות בשלוש הופעות איחוד על במת היכל התרבות, כשכל הכרטיסים נמכרו מראש.
מגזין ynet בכתבה גדולה על המופע הראשון משלושה, ציין שתומר העניק ביצוע מרגש לשיר "אם" של שמוליק קראוס.
תומר כהן (נולד ב-1988) הוא מנהל ישראלי, מנכ"ל וולט ישראל החל משנת 2024. בעבר שימש כמנכ"ל פלטפורמת המתנות הדיגיטליות Buyme, הקים את חברת ההשמה Jobit ואת פורום המנכ"לים הצעירים Ximus.
כיהן כראש המטה של שר המדע והטכנולוגיה וכראש המטה של שגריר ישראל באו"ם.
כהן נולד וגדל במעלה אפרים שבבקעת הירדן.
בגיל 14 הצטרף לפנימייה הצבאית לפיקוד בחיפה.
שירת כמפקד מחלקת מרגמות בצנחנים עד שנפצע.
בעקבות פציעתו עבר לשרת כדובר ביחידת דובר צה"ל.
בשנים 2015–2017 כיהן כראש מטה המשלחת הישראלית לאו"ם.
יזם והוביל את הכנס הבינלאומי הגדול מסוגו למאבק בתנועת ה-BDS, הקים רשת גלובלית של שגרירים המקדמים את המאבק בדה-לגיטימציה של ישראל, ובמקביל טיפח וניהל מערך קשרים אסטרטגיים עם ארגונים יהודיים פרו-ישראלים בארצות הברית וברחבי העולם, כחלק ממאמצי ההסברה והעמקת התמיכה הבינלאומית בישראל.
בשנת 2018, לאחר ששב לישראל, הקים עם קבוצת טלכלל את חברת Jobit, שמתמחה באבחון, השמה וניהול קריירה לבני דור המילניאלס.
במקביל ייסד את פורום Ximus, רשת למנכ"לים צעירים פורצי דרך בעולמות העסקים והחברה.
בשנת 2020 מונה למנכ"ל חברת Buyme.
באוגוסט 2024 מונה למנכ"ל Wolt ישראל, והחליף את ליאור אשכול.
בשנת 2018 נבחר ל"רשימת הצעירים המבטיחים" של מגזין "Forbes ישראל" ("30 מתחת ל-30") בזכות הישגיו בתחומים הדיפלומטיים והעסקיים, כולל יוזמות בולטות נגד תנועת ה-BDS.
כהן נשוי להדס, אותה הכיר בגיל 16 בתיכון, ואב לשלושה ילדים.
הרפובליקה התוניסאית ובקיצור תוּנִיס או תוּנִיסְיָה היא מדינה ערבית מוסלמית הנמצאת בצפון אפריקה, הגובלת בים התיכון בצפון ובצפון-מזרח, באלג'יריה בדרום-מערב ובלוב במזרח ובדרום.
דת המדינה של תוניסיה היא האסלאם והמדינה חברה בארגון לשיתוף פעולה אסלאמי.
בעבר ישבו שבטים ברברים באזור תוניסיה.
כיום יושבים בה בעיקר ערבים וברברים והשפה הרשמית היא ערבית.
מאז סוף שנות ה-80 של המאה ה-20 ועד לשנת 2011 הייתה תוניסיה דיקטטורה בשליטתו של זין אל-עאבדין בן עלי, בדומה למדינות ערב נוספות כמו לוב שנשלטה על ידי מועמר קדאפי או מצרים שנשלטה על ידי חוסני מובארכ.
עם זאת, המהפכה בתוניסיה שהתרחשה בשנת 2011 הביאה את שלטונו של בן עלי לקיצו והייתה לראשונה בשרשרת של מהפכות בעולם הערבי, שזכו לשם האביב הערבי.
מבין המדינות שחוו את מחאות האביב הערבי תוניסיה בלטה בכך שהיא היחידה מבין מדינות אלו שחוותה תהליך דמוקרטיזציה מובהק, אולם תהליך זה נבלם בשנת 2021 כאשר הנשיא קייס סעיד ביצע הפיכה עצמית.
נכון לשנת 2020 תוניסיה היא אחת מהמדינות המפותחות ביותר באפריקה.
דירוג הפיתוח האנושי במדינה הוא מהגבוהים ביבשת, וכך גם התמ"ג לנפש הגבוה ביותר.
היא מקושרת היטב לארגונים בינלאומיים ומתאפיינת באופי פרו-מערבי.
זאת, בשל הקולוניאליזם הצרפתי ארוך השנים, שמסביר גם את העובדה שמרוקו דומה לתוניסיה מבחינת מעמדה ביבשת אפריקה.
בהמשך להיסטוריה הזו, מקיימת תוניסיה יחסים כלכליים ופוליטיים הדוקים עם אירופה (במסגרת התכנית התוניסאית התשיעית), ובמיוחד עם צרפת ואיטליה.
ההשערה הרווחת כיום היא שהחקלאות באפריקה, ועמה גם הציוויליזציות, הגיעה ראשית מהדלתא של הנילוס אל אזור הסהר הפורה בסביבות שנת 5000 לפני הספירה ואל ארצות המגרב בסביבות 4000 לפנה"ס.
מרכז תוניסיה, אזור פורה לחקלאות, היה ככל הנראה המקור לאבותיהם של שבטי הברברים של ימינו.
בימי קדם האמונה המרכזית נטתה לשייך את אזור זה של אפריקה לשני שבטים מרכזיים, גאיטולים ולובים , שנדדו ברחבי היבשת.
ההיסטוריון הרומאי גאיוס סאלוסטיוס קריספוס העביר את האמונה הרומאית לכתב כאשר סבר כי הרקולס הרומי (הגרסה הרומאית לדמות היוונית הרקלס והפיניקי מלקרת) מת בספרד, והחיילים שנותרו מצבאו עברו דרך מצר גיברלטר ויישבו את הארץ שהייתה לכאורה שוממת.
כך על פי האמונה הרומאית הגיעו התושבים הראשונים אל פרס (לימים איראן המודרנית) וקיבלו את הכינוי "נומידים", בעוד שבצפון אפריקה, ובכללה תוניסיה, המתיישבים זכו לכינוי "מור".
לימים התקבלה הגישה כי אכן היו שבטים "נומידים" ושבטי "מור", אך אלה לא היו צאצאי צבאו של הרקולס כפי שהאמינו הרומאים, אלא קהילות חקלאיות שונות לאורך הרי האטלס שהיוו את אבותיהם הקדומים של הברברים.
המשמעות המילולית של "נומידים" היא נוודים, בשל טבעם הנוודי של אותם שבטים.
התיעוד הראשון של תוניסיה והאזור שסובב אותה מעיד על יישוב ברברי מהמדבר ועד ביזרטה.
על חופי תוניסיה שלטו כבר מהמאה ה-12 לפנה"ס הפיניקים, שהקימו בה את מחוזות ההגנה שלהם כמו ביזרטה ואוטיקה.
במאה ה-9 לפנה"ס נוסדה העיר קרת חדשת ("קרתגו" בלטינית), לפי האגדה על ידי דידו נסיכת צור, ומאותה עיר התפתחה מעצמה בעלת אותו שם.
מתיישבי קרתגו הביאו את תרבותם, לשונם ודתם מפיניקיה, והנחילו אותה גם בקרב השבטים המקומיים.
לאחר סדרה של מלחמות ימיות עם ערי-מדינה יווניות מסיציליה, נותרה קרתגו המעצמה הדומיננטית ביותר במערב הים התיכון.
אנשי קרתגו האמינו בערבוב של דתות ומנהגים מזרח תיכוניים, וסגדו לפנתיאון של אלים ובראשם בעל חמון ותנת.
מאפייניה של האחרונה, דמות נשית פשוטה עם לבוש ארוך, נמצאים במקדשים עתיקים רבים לאורך כל קו החוף של תוניסיה, לרבות האתר דוגה בו ניתן למצוא את תנית בפורמטים שונים, כמו פסלים, ציורי קיר, פסיפס ועוד.